Angela Merkel , Þýskalandskanslari , segir að Þýskaland beri ævarandi ábyrgð á því að stríðsglæpir nasista gleymist ekki . Kanslarinn heimsótti Auschwitz , útrýmingarbúðir nasista í fyrsta sinn í dag . BBC greinir frá . Merkel heimsótti búðirnar ásamt pólska forsætisráðherranum Mateusz Morawiecki og fórnarlambs helfararinnar , hinum 87 ára gamla Bogdan Stanislaw Bartnikowski . Gengu þau þrjú saman inn um hlið búðanna og undir alræmda skiltinu með áletruninni „ Arbeit macht frei “ ( Vinnan gerir ykkur frjáls . ) „ Að muna glæpina er ábyrgð sem lýkur aldrei . Hún er órjúfanlegur hluti af landinu okkar , “ sagði Merkel í ræðu sinni . „ Að gera sér grein fyrir þessari ábyrgð er hluti af þjóðareinkenni okkar , skilningi okkar á því sem er upplýst og frjálst þjóðfélag ... lýðræði . “ Þá bað hún fórnarlömb helfararinnar afsökunar fyrir hönd Þjóðverja og sagðist ekki eiga orð til að lýsa sorginni . Hún sagði það aldrei hafa verið mikilvægara að muna helförina , á meðan vaxandi gyðingahaturs og ofsókna gæti í Evrópu . 67 Þá verða brátt 75 ár síðan sovéskir hermenn frelsuðu búðirnar , eða þann 27. janúar . Merkel er sögð hafa heimsótt búðirnar nú , fari svo að hún láti af embætti kanslara fyrr en áætlað var . Fregnir hafa borist af óánægju samstarfsmanna hennar meðal Jafnaðarmanna í ríkisstjórn og gætu þeir brátt ákveðið að láta af stuðningi við stjórnina .